Diari Oficial de la Generalitat Valenciana


Sumari del DOGV 6026, del 02-06-2009 (2009/6259)

RESOLUCIÓ de 15 de maig de 2009, de la Secretaria Autonòmica d'Educació, per la qual es convoquen proves extraordinàries per a l'obtenció de certificats oficials administratius de coneixements de valencià, que expedix la Junta Qualificadora de Coneixements de Valencià.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6026

Data del DOGV
:   02-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6259


Data del document
:   15-05-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * Junta Qualificadora de Coneixements de Valencià
    * examen
    * llengua regional

RESOLUCIÓ de 15 de maig de 2009, de la Secretaria Autonòmica d'Educació, per la qual es convoquen proves extraordinàries per a l'obtenció de certificats oficials administratius de coneixements de valencià, que expedix la Junta Qualificadora de Coneixements de Valencià. [2009/6259]  
La Generalitat, en el marc de la política dirigida a afavorir la presència de la Comunitat Valenciana en la Unió Europea i atesa la petició de la Secretaria Autonòmica de Cohesió Territorial, Relacions amb l'Estat i la Unió Europea, decidix convocar proves de qualificació en el marc de les activitats de difusió i promoció del valencià en els centres valencians de l'exterior.  
El dia 11 de maig es va reunir la comissió delegada de proves extraordinàries de la Junta Qualificadora de Coneixements de Valencià i va aprovar la realització de les dites proves.  
Vist el precedent acord i de conformitat amb les competències que té atribuïdes la Secretaria Autonòmica d'Educació pel Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
Primer  
Convocar les proves extraordinàries per a l'obtenció dels certificats oficials administratius de coneixements de valencià següents:  
- Certificat de coneixements orals de valencià  
- Certificat de grau elemental de coneixements de valencià.  
- Certificat de grau mitjà de coneixements de valencià.  
- Certificat de grau superior de coneixements de valencià.  
Segon  
Estes proves tindran lloc a la ciutat de Brussel·les (Bèlgica) el dia 20 de juny a les 10 h, als locals de la Delegació de la Comunitat Valenciana a Brussel·les, rue de la Loi, 227.  
Tercer  
Nomenar la Comissió Examinadora que haurà d'actuar en estes proves i que figura en l'annex de la present Resolució.  
Quart  
Autoritzar la presentació de sol·licituds en la mateixa data de realització de l'examen davant la Comissió Examinadora.  
DISPOSICIÓ FINAL  
A la resta d'aspectes relatius a esta prova, els serà d'aplicació el que disposa la Resolució de 10 de març de 2009, de la Secretaria Autonòmica d'Educació (DOCV núm. 5.978, de 20 de març de 2009).   
València, 15 de maig de 2009.- La secretària autonòmica d'Educació: Concepción Gómez Ocaña  
ANNEX  
Comissió Examinadora de Brussel·les  
- President: Vicent Satorres i Calabuig   
- Secretari: Sergi Linares de Teran  
- Vocal 1: José Ruiz i Espí  
- Vocal 2: José Manuel Pesado i Llobat   
- Vocal 3: Òscar Romero i Sánchez